У смешным і адначасова журботным фільме часоў перабудовы Юрыя Маміна “Фантан” ёсць шмат фраз, якія і сёння цытуюць па прыдатных для таго выпадках. А я нагадаю вам наступны дыялог двух персанажаў карціны: “А дзе графікі?” — “Якія графікі?..” — “Вось і падумайце, якія, — гэта ж цікава”... Чарты, хіт-парады, рэйтынгі ды іншае з графікамі знаходзяцца ў сваяцтве. І ў нашай краіне іх нярэдка ладзяць з розных прычын.